Елведин Незировић
Елведин Незировић (Мостар, 12. новембар 1976) босанскохерцеговачки је књижевник и новинар.

Биографија 
Родио се у Мостару, али је због преране очеве смрти, првих седам година живота провео код мајчиних родитеља, у селу Црнићи, недалеко од Стоца. Школовао се у родном граду, где је завршио Педагошку академију, Одсек за бошњачки језик и књижевност, те Факултет хуманистичких наука на Одсеку за енглески језик и књижевност.  2002. године објавио је прву збирку поезије под називом Бездан. Своје песме и књижевне текстове објављивао у најеминентнијим књижевним часописима на простору Југославије, од загребачког Књигомата до београдског Балканског књижевног гласника и зрењанинске Улазнице, мостарског Моста и Мотришта, па све до Сарајевских свески. Књига Боја земље, објављена у издању Лагуне, његов је први роман. Песме су му преведене на енглески, италијански и турски језик.

Директор је Музичког центра Паваротти у Мостару. Члан је Друштва писаца БиХ и П.Е.Н. центра БиХ .

Награде 
 Трећа награда Зија Диздаревић, за најбољу кратку причу (2009)
 Награда Издавачке куће „Лагуна“, за најбољу кратку причу (2011)
 Награда Есад Есо Садиковић, за најбољу кратку причу (2013)
 Друга награда Муса Ћазим Ћатић, за најбољу песму (2015)
 Награда Центра за мир и мултиетничку сарадњу из Мостара – Мимар мира, за укупан допринос изградњи мира, суживота и међунационалног повјерења у постратном периоду (2017)

Библиографија 
 Бездан, поезија (Друштво писаца БиХ, подружница ХНК, Мостар, 2002.)
 Звијер из хотелске собе, поезија (Либер, Београд, 2009.)
 Толико о томе, приче (Добра књига, Сарајево, 2013.)
 Боја земље, роман (Лагуна, Бегорад, 2016.)
 Проповиједање блуеса, поезија (Вријеме, Зеница, 2017.)

Референце

Спољашње везе 
 Интервју, бљесак.инфо „Књижевници, али и умјетници опћенито, потиснути су код нас на маргине“
 Интервју, Политика, „Мостар је и даље у коми“
 Елведин Незировић „Проповиједање блуеса“
 Горан Сарић, „Боја самоће“, о роману „Боја земље“ Елведина Незировића 
 Амила Кахровић – Посављак, „Боје растакања“, о роману „Боја земље“ Елведина Незировића

Рођени 1976.
Писци Босне и Херцеговине
Југословенски песници
Мостарци